Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: alapképzési szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû
Paragraph Index: 307

c) szakképzettség gyakorlásához szükséges személyes adottságok és készségek: – korrekt, szakszerû és érthetõ kifejezõkészség szóban, írásban és képi nyelven, – képesség a vizuális jelek komplex leírására, – képesség a képi és vizuális jelek szubjektum- és társadalomformáló hatásának felismerésére, annak különbözõ módú felhasználására, – a problémamegfogalmazás és önálló ítéletalkotás képessége, – együttmûködési készség, – kezdeményezõkészség és személyes felelõsség felvállalása, – a szakmai továbbképzéshez szükséges önálló tanulási képességek, – kritikai attitûd, – motiváció, – elkötelezettség és minõségtudat, – fogalmi gondolkodás, – az absztrakció képessége. 8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bõvítõ, mesterfokozathoz szükséges alapozó ismeretkörök: 15–20 kredit a vizuális kultúra alapjai, esztétikai ismeretek, szemiotika, a kultúra multimedialitása, kultúratudományok. 8.2. A szakmai törzsanyag kötelezõ ismeretkörei: 25–30 kredit a képiség elméletei, médium- és mûvészetelméletek, irodalomelmélet, mûvészettörténet, környezetkultúra, kultúrtörténet, vizuális kommunikáció, vizuális emlékezet, vizuális narráció, a kultúra intézményei. 8.3. A szakmai törzsanyag kötelezõen választható ismeretkörei: 65–75 kredit differenciált szakmai ismeretek: 45–55 kredit – kötelezõ ismeretek: filmelmélet, médiaelmélet, digitális média, fotográfia, adaptációk, filmelemzés, színházelmélet, színház- és drámatörténet, mûfaji filmek, muzeológia, építészet, a design története, kritikaírás (35–40 kredit); – választható ismeretek: a társadalmi nemek tudománya, testelméletek, pszichoanalitikus elméletek, kultúratudomány, médiatudomány, szemiotika, filmtörténet, populáris kultúra, iparmûvészet (10–15 kredit) diplomamunka: 20 kredit. 9. Idegennyelv-ismeret követelményei: A mesterfokozat megszerzéséhez egy államilag elismert, felsõfokú (C1), komplex típusú nyelvvizsga, illetve azzal egyenértékû érettségi bizonyítvány vagy oklevél szükséges, vagy egy további államilag elismert, középfokú (B2) komplex típusú nyelvvizsga, illetve azzal egyenértékû érettségi bizonyítvány vagy oklevél szükséges az alapfokozat megszerzéséhez szükséges nyelvvizsga nyelvtõl eltérõ nyelvbõl. 10. A mesterképzésbe való felvétel feltételei: A kredit megállapításának alapjául szolgáló ismeretek – felsõoktatási törvényben meghatározott – összevetése alapján a hallgatónak elismerhetõ legyen legalább 50 kredit a korábbi tanulmányai szerint mûvészettörténet, filmelmélet, színházelmélet, kommunikáció- és médiatudomány, kultúratudomány ismeretkörökbõl. A mesterképzésbe való felvétel feltétele, hogy a fenti ismeretkörbõl legalább 20 kredittel rendelkezzen a hallgató. A hiányzó krediteket a mesterfokozat megszerzésére irányuló képzéssel párhuzamosan, a felvételtõl számított két féléven belül, a felsõoktatási intézmény tanulmányi és vizsgaszabályzatában meghatározottak szerint meg kell szerezni.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes